12/06/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 2 de xuño de 2015, da Xefatura Territorial da Coruña, pola que se somete a información pública a autorización administrativa previa e de construción dunha instalación de gas canalizado en Santiago de Compostela (IN627A 2015/4-1)

Resolución do 2 de xuño de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación de gas canalizado no Concello de Santiago de Compostela. Expte. IN627A 2015/4-1. Expte.: IN627A 2015/4-1. Solicitante: GAS NATURAL DISTRIBUCIÓN, S. D. G., S. A. Denominación: REDE de DISTRIBUCIÓN con M. O. P. = 16 bar, PARA SUBMINISTRO de GAS NATURAL á INDUSTRIA GALLEGA de MECANIZADOS ELECTRÓNICOS, S. A. Concello: SANTIAGO DE COMPOSTELA Características técnicas: Rede de distribución de gas natural canalizado soterrada, de 14 metros de lonxitude total, en tubaria de aceiro Gr L245 de 6 mm de espesor, Ø 2”, coa orixe no entronque coa rede existente Ø 8” denominada rede de subministro a Santiago de Compostela (Fase II) (expedientes IN623A 1997/179-1 e IN623A 1997/180-1) mediante dunha te de toma en carga (t. t. c.) Ø 8” x Ø 2” sen reforzo, emprazada á altura do n.º 16 da Vía Edison (polígono industrial do Tambre), 156 metros augas abaixo do vértice VS-28 do gasoduto antes citado. A partires deste punto proxéctase a instalación dunha válvula de corte Ø 22 e unha xunta dieléctrica con toma de potencial. O remate da canalización proxectada está previsto nunha válvula Ø 2”, de acometida, no límite de propiedade de GALLEGA de MECANIZADOS ELECTRÓNICOS, S. A. No se proxectan pasos especiais. Orzamento: 4.353, 87 €. Lexislación de aplicación: – Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.285, do 27/11/1992), modificada pola Lei 4/1999, do 13 de xaneiro (BOE núm.16, do 19/01/1999, e BOE núm.30, do 04/02/1999). – Lei 34/1998, do 7 de outubro, do Sector de Hidrocarburos (B. O. E. n.º 241, do 8 de outubro), modificada pola Lei 12/2007, de 7 de outubro (B. O. E. n.º 158, do 3 de xullo). – Orde do 30 de Novembro de 1999, da Consellería de Industria e Comercio (D. O. G. n.º 244, do 21 de decembro de 1999), que regula o procedemento “Sobre a tramitación de autorizacións administrativas das canalizacións de gas”. – Real decreto 1434/2002, do 27 de decembro, polo que se regulan as actividades de transporte, distribución, comercialización, subministro e procedementos de autorización das instalacións de gas natural (B. O. E. n.º 313, do 31 de decembro). – Real Decreto 919/2006, do 28 de xullo, polo que se aproba o Regulamento técnico de distribución e utilización de combustibles gasosos e as súas instrucións técnicas complementarias ICG 01 a 11 (B. O. E. n.º 211, do 4 de setembro de 2006), en particular o disposto na ITC-ICG 01 ”Instalacións de Distribución de Combustibles Gasosos por Canalización”. – Normas UNE e UNE-EN de aplicación, particularmente, as normas UNE 60302, Canalizacións para combustibles gasosos. Emprazamento, UNE 60310, Canalizacións de distribución de combustibles gasosos con presión máxima de operación superior a 5 bar e ata 16 bar, UNE-EN 12007-parte 1, Sistemas de subministro de gas: Canalizacións con presión máxima de operación inferior ou igual a 16 bar. Recomendacións funcionais xerais, UNE-EN 12007-parte 2, Sistemas de subministro de gas: Canalizacións con presión máxima de operación inferior ou igual a 16 bar. Recomendacións funcionais específicas para o polietileno - M. O. P. inferior ou igual a 10 bar (parte 2), UNE-EN 12007-parte 3, Sistemas de subministro de gas: Canalizacións con presión máxima de operación inferior ou igual a 16 bar. Recomendacións funcionais específicas para o aceiro e UNE-EN 12327, Ensaios de presión, posta en servizo e fora de servizo. Requisitos de funcionamento. – Decreto 51/2011, do 17 de marzo, da Consellería de Economía e Industria, polo que se actualiza a normativa en materia de seguridade industrial na Comunidade Autónoma de Galicia para a súa adaptación á Directiva 2006/123/CE do Parlamento Europeo e do Consello, do 12 de decembro de 2006, relativa ós servizos no mercado interior (D. O. G. n.º 65, do 1 de abril de 2011). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 2 de xuño de 2015. O xefe territorial Isidoro Martínez Arca